JY LEES NOU KYK: 8 jaar van liefde vir Bobby en sy Annatjie
Bobby en Annatjie van Jaarsveld. Foto: Instagram.
Die sexy sanger en akteur Bobby van Jaarsveld sê hy sal sy vrou weer kies. Dié glanspaartjie is nou agt jaar getroud.
“Kom help my met daai lovesong wat ek nog klaar moet skryf oor die ‘girl’ wat ons so mal gehad het. Ons het altyd oor Annatjie baklei . . .”
Só het Bobby van Jaarsveld al in 2009 in die liedjie “Annatjie”, wat op die album Net vir Jou verskyn, oor sy vrou gesing. Bobby en Annatjie het op Maandag 7 Januarie hul agtste huweliksherdenking gevier.
Bobby het op Instagram geskryf hy sal dié donkerkopvrou en ma van hul drie kinders, Sion (7), Leben (5) en Armani (2), “weer kies”.
8 Years married today !?? * Vir jou kies ek weer ? * @kalaharilifestyle #kalaharilifestyle #kalaharisummer @diamonds_athuruga @diamondsresorts #diamondslifestyle @truworthsfashion #truworthsfashion #truworths
A post shared by Bobby Van Jaarsveld (@bobbyvanjaarsveld) on Jan 7, 2019 at 10:34am PST
Volgens Bobby se bestuurder en ma, Ronel Brink, het Annatjie 13 jaar gelede reeds deel van die Van Jaarsveld-familie geword.
Die Van Jaarsveld-familie het al verskeie kere op sosiale media hul liefde vir Annatjie gedeel. Op haar verjaardag het Bobby se sangeres-sussie, Karlien, Annatjie op Instagram as haar “sielsvriendin” beskryf.
“Jy is die skerpste, mees sarkastiese mens wat ek al ontmoet het, jy laat my op my heel hardste en lekkerste lag,” het Karlien in haar inskrywing geskryf. “Jy besit so 'n groot deel van my hart. Ek het jou so lief,” het sy met hartjies bygevoeg.
My beste vriendin Annatjie Van Jaarsveld het gister 31 geword, my instagram wou nie werk nie so ek post bietjie laat . Anna, baie geluk met jou verjaarsdag. Ek besef met elke jaar dat die vriendskap wat ons het werklik net eens in ‘n leeftyd oor ‘n mens se pad kom. Jys my sielsvriendin. Jys die skerpste, mees sarkastiese mens wat ek al ontmoet het, jy laat my op my heel hardste en lekkerste lag. Dankie dat jy hierdie pad saam my loop! Jy besit so groot deel van my hart. Ek het jou so lief ???????
A post shared by Karlien (@karlienvanjaarsveld) on Aug 22, 2018 at 11:27am PDT
Ronel het ook op Annatjie se verjaardag verlede jaar gesê Annatjie is die “gom” van haar gesin. “Ons het jou so lief, jy is nie my skoondogter nie. Jy is my dogter,” het sy geskryf.
Anna. Vandag is jy 30. Vir 13jr al is jy deel van ons lewe. Hoe dankbaar is ek vir jou? Oneindig dankbaar! Jy is die gom van jou gesin. Jy hou alles so mooi bymekaar. Ek eer God vir wie jy is. Mag jy slegs wees en word wat God vd begin van tyd oor geroep het. Ons het jou so lief. Jy is nie my skoondogter nie. Jy is my dogter. Baie baie geluk met jou verjaarsdag! ??????????
A post shared by Ronel Brink (@ronelbrink1) on Aug 20, 2017 at 11:10pm PDT
Bobby het op 20 Desember 'n inskrywing op Instagram geplaas waar hy bevestig het sy familie het see toe getrek. Ons het verlede maand berig die Van Jaarsveld-paartjie het moontlik na Ballito verhuis om by Bok van Blerk en sy vrou, Hanna Grobler, aan te sluit.
“Iemand stuur vir jou groete. Dit is Annatjie, sy sit hier langsaan my,” sluit Bobby se liedjie af. Dit is toe hý wat “sy Anna” se hart gewen het.
Meer oor: bobby van jaarsveld| huweliksherdenking| trou